เรียนรู้จากผู้เชี่ยวชาญ ปรับเปลี่ยนวิถีชีวิต หายใจและยืนตั้งท่าให้ถูกวิธี บริหารเสียงให้แข็งแรง ทำรูปปากให้ถูก
เพราะจะวิจารณ์ได้โดยละเอียด พร้อมให้คำแนะนำว่าต้องปรับปรุงยังไง เสียงถึงจะดีขึ้น พยายามเลือกคนที่มีความรู้และประสบการณ์ด้านเพลงคลาสสิก เพราะเป็นรากฐานที่ต่อยอดไปยังสไตล์ต่างๆ ได้กว้างขวางกว่า ลองฟังและสังเกตให้ละเอียด ว่าเขาหายใจยังไง เสียงค่อยดัง การออกเสียง ควบคุมเสียง ลักษณะการใช้เสียง และเสียงสะท้อน ถ้าชอบสไตล์ใครเป็นพิเศษ ก็ลองทำตาม แล้วค่อยเอามาปรับใช้ดู  การทำตามสไตล์คนเก่งๆ ถือเป็นการฝึกฝนที่ดี โดยเฉพาะการร้องเพลง เพราะเป็นการบังคับให้ตัวเองได้ลองร้องเพลงด้วยเทคนิคใหม่ๆ ที่ไม่เคยใช้ สังเกตดีๆ ว่าเขาหายใจยังไง และใช้ลมหายใจยังไงเวลาร้องแต่ละโน้ต รวมถึงสนใจลักษณะท่าทางและภาษากายด้วย สังเกตสีว่ารูปปากเขาเป็นยังไงตอนร้องเพลงแต่ละคำ ลองคิดพิจารณาดูว่าทำไมคุณไม่ชอบนักร้องหรือนักพูดคนนั้น เขาทำอะไรต่างไปจากคนที่คุณชอบ? เขาทำผิดจริงหรือคุณแค่ไม่ชอบสไตล์เขา? ถ้าอัดเสียงคุณภาพดี ใช้ sound engineer เก่งๆ บางทีก็ออกมาเป๊ะเว่อร์เกินจริง ถ้าฟังแต่ใน iTunes หรือ Youtube แล้วเพราะโดนใจเหลือเกิน ก็ต้องลองฟังเวอร์ชั่นไลฟ์ หรือดูคอนเสิร์ตบ้าง ก่อนจะชิงถอดใจว่า "ชาตินี้เราคงร้องได้ไม่เพราะเท่า (เติมชื่อนักร้องคนโปรดของคุณตามสบาย)!" ถ้าเป็นไปได้ พอเจอตัวเป็นๆ ก็ถามศิลปินเขาเลย ว่ามีเทคนิคยังไงถึงได้ร้อง/พูดออกมาโดนใจ ถ้าเขาสะดวกหรือบ้ายอหน่อย รับรองจะเผยทริคแอนด์ทิปเด็ดๆ ให้คุณแน่นอน อย่างน้อย 6 - 8 แก้วต่อวัน (แก้วละ 8 ออนซ์) ถ้าออกกำลังกายหรืออากาศร้อน (คือเสียเหงื่อเยอะ) ก็ต้องดื่มมากกว่านี้ พวกโฮลเกรน (ธัญพืชเต็มเมล็ด) และผักผลไม้ จะช่วยให้เสียงใสและแข็งแรง เพราะบำรุงเยื่อเมือกที่ผนังลำคอ เช่น ควัน (หรือควันบุหรี่มือสอง) อาหารเผ็ดๆ ผลิตภัณฑ์นม อาหารเค็มๆ (เช่น เบคอน หรือถั่วอบเกลือ) ผลไม้รสเปรี้ยว แอลกอฮอล์ (ไม่ใช่แค่เหล้า แต่รวมถึงน้ำยาบ้วนปากที่ผสมแอลกอฮอล์ด้วย) รวมถึงยาแก้หวัดแก้แพ้ ถ้าร่างกายเหนื่อยล้าอ่อนเพลีย จะออกมาให้รู้ทางเสียงเลย โดยทั่วไป ผู้ใหญ่ควรนอนให้ได้วันละ 7 - 9 ชั่วโมง ส่วนของวัยรุ่นคือ 8.5 - 9.5 ชั่วโมง ถ้านอนวันละอย่างน้อย 7.5 ชั่วโมง แต่ตื่นมาแล้วยังไม่รู้สึกสดชื่น ให้ลองไปหาหมอว่ามีโรคหรือความผิดปกติตรงไหนหรือเปล่า ความเครียดนี่แหละอันตรายต่อทุกอย่าง เพราะงั้นในแต่ละวัน ต่อให้ยุ่งแค่ไหน ก็ต้องหาเวลาคลายเครียด เช่น เล่นโยคะ นั่งสมาธิ เดินเล่น ดูหนังหรือรายการโปรด อ่านหนังสือสนุกๆ สักเล่ม ไม่ก็เล่นดนตรี โดยเฉพาะถ้าวันแสดงใกล้เข้ามา การตะโกนทำร้ายเส้นเสียง ทำให้คุณภาพเสียงแย่ลง ดีไม่ดีก็เป็นนาน 2 - 3 วันเลย ต้องใช้เวลากว่าเสียงจะดีขึ้น ไม่มีทางหายในชั่วข้ามคืน แต่อย่างน้อยก็จะรู้สึกดีหรือสบายขึ้นทันทีหลังฝึกหายใจ ปรับท่าทาง และวอร์มเสียง  ค่อยๆ เปลี่ยนแปลงไป เริ่มจากหัดหายใจให้ลึกๆ และยืนให้ถูกท่าถูกทาง พอชินแล้ว ก็ปรับรูปปาก ตามด้วยวอร์มเสียงง่ายๆ ถ้าหมู่นี้รู้ตัวว่าเสียงแย่ลง เช่น แหบ ต่ำ หรือต้องเค้น แสดงว่ากำลังมีปัญหาสุขภาพ ทางที่ดีให้รีบไปหาหมอแต่เนิ่นๆ จะได้ตัดไปทีละโรค ถ้าอยากเสียงใสแข็งแรง ก็ต้องหายใจให้ถูกวิธี หลักๆ คือต้องหายใจลึกๆ  ทั้งหายใจเข้าและหายใจออก ต้องให้ลึกไปถึงกระเพาะและไต (หลัง) จะรู้ได้ยังไง ก็ต้องเอามือจับพุง โดยให้นิ้วมืออยู่ด้านหน้า นิ้วโป้งอยู่ด้านหลัง ฝ่ามือกระชับที่ข้างเอว ต่ำลงไปที่สะโพก ทุกครั้งที่หายใจ มือจะขึ้นลงตามท้องที่พองและยุบ พอฝึกหายใจลึกๆ แบบนี้จนเวลาผ่านไปสักพัก ก็จะยิ่งหายใจให้ท้องขยายได้ใหญ่ขึ้นและนานขึ้น ถ้าหายใจลึกไม่ค่อยได้ ให้ลองนอนหงายบนพื้น เอามือจับพุง พอหายใจเข้า มือจะยกสูงขึ้น พอหายใจออก มือจะต่ำลงตามท้อง คุณจะสามารถวางหนังสือไว้ที่ท้องแล้วทำให้มันกระดกขึ้นมาในขณะหายใจเข้าและตกกลับลงไปตอนหายใจออก พยายามส่งเสียงออกมาระหว่างหายใจออกเพื่อบังคับให้ลมออกมา  ระหว่างหายใจอย่าให้ไหล่ยกขึ้นลงตามไปด้วย ถ้าหายใจถูกวิธี ตอนหายใจเข้า กล้ามเนื้อส่วนล่าง (กระบังลม) บริเวณหน้าท้อง จะเลื่อนไปข้างหน้า ทำให้หายใจเอาอากาศเข้าไปได้มากขึ้น ตอนที่คุณร้องเพลง (หรือพูด หรือแค่หายใจออก) ให้ดันอากาศออกด้วยกล้ามเนื้อที่ว่า  ใช้กล้ามเนื้อหลังส่วนล่าง (แถวๆ ไต) กำหนดลมหายใจเข้าออกแบบเดียวกัน ต้องใส่ใจท่าทางการยืนของคุณ ทั้งเท้า เข่า สะโพก หน้าท้อง หน้าอก ไหล่ แขน และหัว  เท่าต้องแยกจากกันพอประมาณ เท้าข้างหนึ่งนำหน้าอีกข้าง จะได้ถ่ายน้ำหนักไปข้างหน้านิดหน่อย พักเข่าให้ย่อนิดๆ ไม่ต้องเหยียดตึง ซึ่งเป็นอะไรที่คนชอบเผลอทำเวลาระวังท่าทางตัวเองมากไป ทิ้งมือข้างตัวสบายๆ ไม่ต้องเกร็งหน้าท้อง แต่ก็พร้อมใช้งาน แปลว่ายังไง? ก็คือความรู้สึกที่ท้องแข็งขึ้นมานิดหน่อย เวลาวางมือที่เอว (นิ้วมืออยู่ด้านหน้า นิ้วโป้งอยู่ด้านหลัง ฝ่ามือกระชับข้างลำตัว) แล้วไอเบาๆ ไหล่ผึ่ง ยืดลงไปด้านหลัง หลังจะได้ตรง หน้าเชิดมองตรง อย่าหลังค่อมหรือเผลอยกไหล่มาชิดหู อกผาย คือยืดอกขึ้นไปข้างหน้าเล็กน้อย ถ้าผายไหล่ออกอกจะแอ่นขึ้นตามธรรมชาติเลย คางขนานไปกับพื้น มองตรง ไม่เงยหน้าหรือก้มหน้า พอจัดท่าทางเตรียมพร้อมแล้ว ต้องสำรวจความรู้สึก อย่าให้ร่างกายส่วนใดส่วนหนึ่งตึงเกร็ง อย่ารู้สึกว่าต้องแอ่นอกเกร็งไว้ หรือยืดหลังตรงจนเมื่อยไปหมด อย่างเกร็งหน้าและคอด้วย   เพราะถ้าพูดหรือร้องเพลงตอนใบหน้าและร่างกายกำลังตึงเกร็ง เสียงจะออกมาฝืนๆ ไม่ใส มีพลังอย่างที่ตั้งใจ ถ้าคุณรู้สึกเกร็งเวลายืนถูกท่า ลองผ่อนส่วนหลังเพื่อปล่อยให้มันสบายๆ หรือไม่ก็ยืนชิดฝาผนังโดยให้ด้านหลังของศีรษะกับหัวไหล่ติดกับผนัง นี่จะช่วยให้คุณรู้สึกว่าคุณควรจัดท่าทางของร่างกายอย่างไร ซึ่งเวลาต้องยืนห่างจากผนังจะทำได้ดีขึ้น ก่อนร้องเพลงหรือทำอะไรที่ต้องใช้เสียง ควรบริหารเสียงหรือวอร์มเสียงด้วยวิธีง่ายๆ ต่อไปนี้ก่อน  หาว - การหาวจะช่วยเปิดและยืดเหยียดปากและคอ ทำให้คลายความตึงเกร็งที่คอและกระบังลม เวลาจะกระตุ้นให้ตัวเองหาว ให้อ้าปากกว้างๆ แล้วหายใจเข้า ดันลมออกมาเมื่อจะหาวเสร็จในเสียงที่ใช้ร้องเพลงแบบค่อยๆ ลดเสียงลง คุณอาจฝึกการร้องเสียงตัวโน้ตสูงด้วยวิธีนี้ก็ได้ กระแอม - เป็นเหมือนการดันลมออกเบาๆ สั้นๆ จากในคอ ช่วยบริหารกล้ามเนื้อหน้าอกส่วนล่างและหน้าท้อง ซึ่งเป็นกลุ่มกล้ามเนื้อสำคัญต่อการร้องเพลง (ไม่ใช่แค่เปล่งเสียงจากคอ/อกส่วนบน)  รัวริมฝีปาก - เป่าลมรัวริมฝีปากพร้อมทำเสียงฮัมไปด้วย เน้นการคลายกล้ามเนื้อคอ แต่เกร็งกล้ามเนื้อกลางลำตัว เริ่มจากโน้ตต่ำไปสูง แล้วไล่กลับลงมา พอชินกับการรัวริมฝีปากแล้ว ให้ฮัมเป็นสเกล  ถ้าอยากฝึกให้ร่างกายผ่อนคลายตอนร้องเพลง ให้ลองเกร็งกลามเนื้อแล้วคลายทันที และรัวปากจากเสียงต่ำไปสูง จากนั้นสูงมาต่ำ  ฮัมเพลงก็เป็นอีกวิธีวอร์มเสียงแบบเบาๆ ลองฮัมเพลงระหว่างทางไปโรงเรียนหรือทำงานดู แต่ถ้าใครถือ ไม่อยากฮัมเพลงในที่สาธารณะ ให้ฮัมเพลงตอนทำอาหารหรืออาบน้ำแทน เริ่มจากเสียงต่ำที่สุดเท่าที่ร้องได้สบาย แล้วค่อยๆ ไล่สเกลโดยร้องเสียง “มี” ขึ้นไปจนถึงโน้ตสูงสุดที่ร้องได้แบบไม่ฝืนหรือทรมาน เวลาไล่สเกลลงจากสูงมาต่ำ ให้ร้องเสียง “อี” แทน ร้องสเกลด้วยเสียง “วู”. รูปปากจะเหมือนกำลังดูดเส้นก๋วยเตี๋ยวเข้าปาก พอหายใจออกก็กลายเป็นเสียง “วู” เสียงที่ได้จะออกหึ่งๆ หน่อย เหมือนเสียงเป่าเครื่องดนตรี kazoo ตอนหายใจออก ส่งเสียงออกมา พยายามคงเสียงไว้ให้สม่ำเสมอ ทำซ้ำ 2 - 3 ครั้ง ลองพูดกลุ่มคำเดี่ยวๆ ต่อกันหรือทั้งวลีแบบลื่นไหลต่อเนื่องกันไปเลย ให้เหมือนเป็นคำเดียว โดยลากเสียงสระและเน้นแต่ละคำให้เว่อร์ๆ ตอนพูดหรือร้อง  ตอนพูด/ร้องเพลง ให้จินตนาการว่ากำลังเติมเต็มห้องนั้นด้วยเสียงของคุณ เน้นการเชื่อมคำให้ลื่นไหล - เวลาร้องเพลงสลับจากเสียงสูงไปต่ำ และดังไปค่อย ให้จินตนาการว่าเดินขึ้นเนินหรือทางลาด ไม่ใช่บันได ตัวอย่างคำก็เช่น หมู หมา เม่น แมว ม้า  ตัวอย่างวลีก็เช่น แม่ มา มอง แมว เหมียว แบบฝึกเสียงเวลาร้องแล้วอาจจะดูประหลาดหรือติงต๊อง ก็ร้องไปตามนั้นสนุกๆ อย่ากลัวใครหาว่าเพี้ยน แบบฝึก 2 แบบที่ติงต๊องแต่รับรองความสนุก แถมช่วยเปิดลำคอ ก็คือ  ร้อง “เหมียว” ช้าๆ แยกเน้น 3 คำ คือ มี อา อู ทำหน้าประหลาดโดยแลบลิ้นยาวๆ ไปในทิศทางต่างๆ จะทำตอนร้องเพลงหรือแค่ส่งเสียงแปลกๆ ก็ได้ ก็เหมือนออกกำลังกาย คือมีวอร์มอัพ บริหาร แล้วก็คูลดาวน์ ซึ่งถือว่าสำคัญต่อการบริหารเสียงมาก วิธีคูลดาวน์ง่ายๆ ก็เหมือนการวอร์มเสียงตอนเริ่มต้น (เช่น หาว กระแอม รัวปาก แล้วก็ฮัมเพลง) อีกวิธีคือร้องไล่ขึ้นลง และลงขึ้น โดยออกเสียงตัว “m” จะรู้สึกถึงแรงสั่นสะเทือนแถวปากและจมูก ถ้าต้องการให้เสียงดีขึ้น คุณก็ต้องฝึกฝนบ่อยๆ ตั้งใจร้องและพัฒนาเป็นจุดๆ ไป เช่นเน้นการฝึกช่วงเสียงหรือการร้องโน้ตที่ร้องยากในเพลงโปรด ตั้งเป้าว่าจะซ้อมคราวละ 30 oาที แล้วพักเสียง 30 นาที ระหว่างพักเสียงนั้น ห้ามร้อง พูดคุย กระซิบ หรือใช้เสียงออกมาเลย ตอนร้องเพลงต้องอ้าปากกว้างๆ แต่อย่าฝืนจนกล้ามเนื้อที่หน้าและคอตึงเกร็งไปหมด ลองสำรวจความรู้สึกดู ที่ถูกต้องคือริมฝีปาก ขากรรไกร และคอต้องสบายๆ ผ่อนคลาย นักร้องหรือครูสอนร้องเพลงมืออาชีพมักแนะนำว่าให้สร้างที่ว่างในปากของเรา โดยอ้าปากกว้างๆ อีกขั้นตอนคือดันขากรรไกรและลิ้นลง พร้อมกับยกเพดานอ่อนขึ้น (เพดานปากที่เป็นคลื่นๆ ไง) โดยหายใจเข้าเหมือนตอนหาว แต่ยังไม่ทันหาวเต็มที่ จะรู้สึกถึงช่องว่างหรือที่ว่างที่เกิดขึ้นในปาก รวมถึงรู้สึกว่าด้านหลังของจมูกและคอโล่งขึ้นด้วย ลักษณะการอ้าปาก คลายขากรรไกร และยกเพดานอ่อนขึ้นนี่แหละ ที่ควรใช้ตอนร้องเพลง ถ้าคุณอ้าปากหาวจริงๆ ก็ทำค้างไว้ต่อไปเลย ตอนสร้างพื้นที่ว่างในปาก ต้องกันลิ้นให้พ้นทาง โดยพักไว้ที่ด้านล่างของปาก ให้ปลายลิ้นจรดที่ฟันล่าง  อย่าแลบลิ้นยื่นออกมา หรือกระดกไปมาในปากตอนร้องเพลง เพราะจะทำให้คุณภาพเสียงแย่ลง เสียงจะไม่หนาอย่างที่ตั้งใจ ถ้าน้ำลายท่วมปาก จะร้องเพลงเพราะได้ยังไง เพราะงั้นกลืนลงไปเลยก่อนเริ่มร้องเพลง!
หาครูเก่งๆ. ศึกษาจากนักร้องและนักพูดเก่งๆ. ดูผลงานของนักร้องและนักพูดเก่งๆ ให้เยอะๆ. ดูงานของมือโปรที่คุณอาจไม่ชอบด้วย. เปรียบเทียบเสียงของศิลปินตอนร้องสดกับในซิงเกิล. ไปฟังเดี่ยวไมโครโฟนหรือมินิคอนเสิร์ตใกล้ชิด. ดื่มน้ำเยอะๆ. กินอาหารดีมีประโยชน์ต่อเสียง. ระวังสารที่ระคายเส้นเสียง. นอนหลับพักผ่อนให้เพียงพอ. อย่าเครียด. อย่าตะโกน. ใจเย็นๆ. หาหมอ. ฝึกหายใจ. ใช้หน้าท้อง. จัดท่าทางให้เหมาะสม. อย่าเกร็ง. วอร์มเสียง. ร้องไล่สเกล. ฝึกพูดหรือร้องออกมาเป็นคำและวลีที่กลืนกันไป. ไม่ต้องกลัวติงต๊อง. คูลดาวน์. ฝึกอย่างฉลาดเป็นประจำ. อ้าปากกว้างแต่อย่าเกร็ง. ยกเพดานอ่อน. วางลิ้นให้ถูกตำแหน่ง. กลืนน้ำลายด้วย.
https://www.wikihow.com/Improve-the-Quality-of-Your-Voice https://www.wikihow.com/Improve-the-Quality-of-Your-Voice https://www.wikihow.com/Improve-the-Quality-of-Your-Voice https://www.wikihow.com/Improve-the-Quality-of-Your-Voice https://www.wikihow.com/Improve-the-Quality-of-Your-Voice
Learning from Others Making Lifestyle Changes for a Healthy Voice Breathing and Standing Correctly Using Vocal Exercises to Strengthen Your Voice Having the Correct Mouth Position